Olen lääkäri Pekka Reinikainen. Tervetuloa mukaan -
Herra käyttää lääkäriä -ohjelmaan!
Näissä jaksoissa olen puhunut keuhkosairauksista.
Keuhkosairaudet ovat erittäin merkittävä alue lääketieteessä.
Voidaan varovasti arvioida, että koko maailman -
terveydenhuollon kustannuksista noin 20 % johtuu -
erilaisista keuhkosairauksista.
Tämä on erityisen mielenkiintoista siksi, -
että niistä lähes puolet voitaisiin välttää tai estää -
tai ennaltaehkäistä suomeksi sanottuna.
Esim. keuhkoahtaumatauti syö -
n. 10 % koko maailman terveydenhuoltomenoista.
Siitä n. 90 % eli 9 tautitapausta 10:stä -
johtuu tupakanpoltosta.
En halua olla terveysterroristi ja myönnän, että asia on hyvin herkkä.
Se on riippuvuussairaus, jota voi verrata jopa heroiiniriippuvuuteen.
Eräillä on perinnöllinen taipumus jäädä koukkuun nikotiiniin.
Tämä on ns. FIRE-ilmiö. (engl. fire, 'tuli')
Se tulee sanoista First Inhalation Relaxation Experience -
eli ensimmäisen hengenvedon aikaansaama riippuvuuskokemus.
Se todella tulee ensimmäisestä hengenvedosta.
Tätä tupakkayhtiöt ennen hyödynsivät aika härskisti -
tarjotessaan pieniä savukeaskeja lapsille ruotsinlaivoillakin -
aluevesirajan ulkopuolella. Siellä sai muka tehdä mitä vaan, -
mutta se kiellettiin. Näin kehotettiin kokeilemaan, -
kun tiedettiin, että 10-20 % kokeilijoista jää koukkuun välittömästi.
Tällaisesta aineesta on kyse. Riippuvuus on hyvin vaikea.
Entisenä ketjupolttajana itsekin tiedän, -
miten tosi vaikeaa siitä oli päästä eroon.
Meillähän on semmoisia instituutioita.
Sodan aikana armeijassa jaettiin muonatupakkaa, jos ei ollut ruokaa.
Sehän vie vähän ruokahalua. Samoin armeijassa ollessani -
oli aina tupakanmittainen tauko. Siellä opin polttamaan.
Poltin n. 15 vuotta ja sitten lopetin. Se oli hyvä asia.
Jos olet polttanut karkeasti arvioiden 20 vuotta, -
niin riski keuhkoahtaumatautiin on jo huomattava.
Silloin yli 20 vuotta polttaneita kannattaisi mielestäni -
ihan seuloa terveydenhuollossa, kuten muitakin sairauksia.
Heille voisi tehdä spirometrian eli hengitystoimintatutkimuksen.
Tupakka siis koukuttaa ja pahasti. Onneksi tupakointi on vähentynyt.
Vielä 20-30 -luvulla lääkärit jopa suosittelivat sitä rauhoittavana.
Tietysti tupakkateollisuus oli vahvasti mukana lobbaamassa.
Kaikissa filmeissä aina tupakka sytytettiin.
Sitten se kiellettiin eikä sitä enää juuri näe.
Se on yhteisestä sopimuksesta lopetettu, -
mutta peli on ollut raakaa ja bisnes suurta.
Nykyään suomalaisista ehkä karkeasti n. 15-20 % polttaa.
Se on suunnilleen sama luku kuin mitä perinnöllinen riippuvuus on.
Kiintoisaa on, että lääkärit eivät yleensä polta.
Lääkärien kokouksissa tupakointi on äärimmäisen harvinaista.
Lääkäreillä tupakointi lienee alle 10 %, -
koska lääkärit tietävät tupakasta aivan liikaa.
No, tilalle on tullut sähkötupakka. Onko se hyvä vai huono asia?
Se on erittäin huono asia. Sähkötupakassa on monia vaaroja.
Ne ovat räjähdelleet naamalle, ja joku on siihen kuollutkin.
Oleellisen tärkeää siinä on, että se on lisääntymässä.
3 % sähkötupakoi, mutta sitä moni ei ehkä tiedä, -
että 60 % sähkötupakoijista myös tupakoi sen ohella.
Tämä on todella vaarallinen yhdistelmä keuhkoille.
Sähkötupakasta julkaistiin juuri tuore tutkimus kesällä 2018.
Se vaurioittaa sydämen ja verisuonten sisäpintaa.
On osoitettu, että sähkötupakka lisää suuresti sydäninfarktiriskiä.
Se tiedetään. Sähkötupakka on tosi vaarallinen.
Sen liuotusliemet voivat höyrystyä -
ja mennä suoraan keuhkorakkuloiden läpi verenkiertoon.
Pitkäaikaisvaikutuksista ei vielä tiedetä.
Tässä on menossa iso ihmiskoe. Kukaan ei tiedä pitkässä juoksussa, -
mitä sähkötupakan tuhannet eri liemet ajan mittaan vaikuttavat.
Alleviivaan, ettei sähkötupakka ole pelastus keuhkosairauksista. Ei!
Näin siis, koska 60 % sähkö- tupakoijista myös tupakoivat.
Tietysti vielä yksi asia tässä surullisessa näytelmässä on, -
että kouluissa ja urheiluseuroissa mälli on vahvasti lisääntymässä.
Tämä selittyy perinnöllisellä riippuvuudella, koukkuunjäämisellä.
Toden totta tupakasta vieroittautuminen on -
samaa luokkaa kuin heroiinista vieroittautuminen.
Joku sanoo, että lääkäri Reinikainen puhuu omiaan, mutta ei.
Se on kyllä ihan totta. Siinä on monia aivojen mielihyväratoja, -
dopamiinisysteemejä. Kun mielihyvä- rata saadaan koukkuun, -
niin herkkua haetaan lisää, ja vieroittaminen on hyvin vaikeaa.
Mitä tupakka sitten tekee? Kun savua vedetään keuhkoihin, -
niin nikotiini lamauttaa immuuni- eli puolustusjärjestelmän.
Sillä on monitahoiset vaikutukset. Se lisää jopa diabetesriskiä.
Keuhkorakkuloissa ja -putkissa on valkoisia poliiseja, -
valkosoluja. Keuhkoihin vetäminen lamauttaa niiden toiminnan.
Silloin tulee infektiota eli tulehdusta putkiin.
Kuten aiemmin totesin, keuhkoissa on ahkeria talonmiehiä.
Harjasolut harjaavat koko ajan sieltä limaa ja roskaa pois.
Tupakansavu lamauttaa nämä harjasolut.
Limaa erittävien solujen eritys lisääntyy ja lima jää kellumaan.
Tulee erinäisiä epäpuhtauksia, tulehduksia.
Hienosti suunniteltu keuhkoputkien harjausmenetelmä muuttuu.
(Harjasolut harjaavat roskat suuta kohti yskäistäväksi/nieltäväksi)
Se muuttuu katukiveyksen laiseksi pintasolukoksi, -
joka ei enää tee tehtäväänsä.
Tupakansavun häkä sitoutuu hyvin voimakkaasti hemoglobiiniin.
Jokainen tietää, että hemoglobiini kuljettaa happea.
Tupakan tuomaa hiilimonoksidia (häkää) riittää -
vain 0,4 % ilmassa, kun se sitoutuu takiaisen tavoin hemoglobiiniin.
Vähäinenkin tupakan jatkuva häkäkaasu sitoutuu -
250 kertaa voimakkaammin hemoglobiiniin kuin happi.
Se syrjäyttää happea kuljetuksesta.
Koko elimistö kärsii hapen puutteesta. Mitä elimistö tekee?
Siellä on hienot säätelyjärjestelmät. Olen usein kertonut, -
miten elimistö on suunniteltu. Keuhkoissakin on -
jopa yli 10-kertainen ylikapasiteetti.
Jumala on laittanut sinne turva- järjestelmiä tupakoinnin varalta.
Kun häkäkaasu tupakansavusta kiinnittyy -
250 kertaa voimakkaammin hemoglobiiniin, mitä elimistö tekee?
Se huomaa, ettei hapen kuljetus oikein toimi, -
ja alkaa tuottaa lisää punasoluja.
Tupakoivan veri alkaa muistuttaa väkevää marjapuuroa.
Punasoluja tehdään lisää, mikä tietysti lisää tulppariskiä.
Joskus lääkäriä huvittaa, kun tupakoijat kehuvat kuntoaan -
ja hyvää hemoglobiiniaan. Se on sairaalloinen tila.
Elimistön on pakko tuottaa lisää punasoluja.
Näin veri muuttuu "marjapuuroksi" ja hyvä hemoglobiini kertoo, -
ettei tilanne oikeasti ole kovin hyvä.
No, ihminen tupakoi myös nivelillään ja selällään.
Tämä tarkoittaa sitä, että kun tupakoit, sormet kylmäävät.
Ääreisverenkierron valtimot supistuvat 1-2 tunniksi niin kovaa, -
että jopa verenpainemittaus ranteesta ei oikein onnistu.
Silloin nivelet kuluvat, koska nivelruston verenkierto riippuu -
täysin veren tuomista ravinnemääristä.
Kun rustolla ei ole omaa veren- kiertoa, se kärsii tupakoinnista.
Myös selkänikamien välilevyt kärsivät siitä.
Tupakoit siis selälläsi ja nivelilläsi.
Paljon muutakin voisi tupakan piikkiin laittaa.
Saarnaan tästä siksi, että haluan auttaa ihmisiä irti tupakasta, -
joka lyhentää elinikää noin 8-10 vuotta.
Mikä pahinta, elämänlaatu loppu- vaiheessa myös huononee.
Se sekä lyhentää elämää että huonontaa sen laatua.
Ihmistä ei ole suunniteltu tupakoimaan, -
mutta autetaan ihmisiä pääsemään siitä eroon -
ja yritetään työskennellä sen hyväksi.
Tämä on ollut erittäin työlästä. Tupakointia edistävällä lobbyllä -
on miljardeja rahaa tämmöiseen ns. väärään valistukseen.
Suomessakin on ollut näitä oikeudenkäyntejä.
Esim. siviilioikeuden emeritus- professori Erkki Aurajärvi kävi -
kovaa taistelua tupakkafirmoja vastaan, viimeksi kevytsavukkeesta, -
josta valehdeltiin, että ne olisivat muka terveellisiä.
Sinne pantiin mentholia edistämään myyntiä.
Tämä on kaikki kylmäveristä valehtelua hyvän bisneksen toivossa.
Myös viime vuosien taistelut savuttomista ravintoloista/työpaikoista-
on käyty verissä päin lobbeja vastaan.
Monesti yhdellä äänellä voitettiin, -
että saatiin savuttomat ravintolat/ työpaikat myös Helsingissä.
Ravintoloitsijat oli aivopesty kertomaan, -
että jos tupakointi kapakoissa loppuu, niin asiakkaat kaikkoavat.
Yllätys, yllätys! Siinä kävi päinvastoin, -
koska Suomen 400 000 astmaatikkoakin tulivat ravintoloihin.
Kun ei ollut enää savua, niin bisnes vain parani.
Tämmöistä tämä taistelu on isoja firmoja ja disinformaatiota -
eli valetiedottamista vastaan.
No, pitkässä juoksussa tupakka siis on näytelmän suurin konna, -
kun puhutaan keuhkoahtaumataudista eli COPD:stä -
(cronic obstructive pulmonary disease) -
eli suomeksi krooninen tukkiva keuhkosairaus.
Nimi on aika erikoinen, koska sairaudessa on kolme osaa: -
tulehdus, keuhkorakkuloiden laajeneminen -
ja keuhkoputkien supistuminen.
Aika monimutkainen, mutta helposti ymmärrettävä asia.
Jos on tupakoinut 20 vuotta, kannattaisi jo pyytää seulonta -
eli spirometria.
Nähdään, onko keuhkoahtaumatauti tulossa.
Se tulee noin 30 %:lle tupakoitsijoista ihan varmasti.
Seulonta on hyvä siksi, että kun oireet tulevat, -
hengästyt noustuasi yhden kerroksen rappuja, peli on tavallaan pelattu.
Se pitäisi löytää ennen kuin se on niin paha, että elämä vaikeutuu.
Kun oireita tulee: hengästymistä, yskää, liman irtoamista, yöyskää, -
silloin peli on menetetty. Se olisi kiva saada kiinni seulonnalla, -
ennen kuin näin on. Tämä kaikella ystävyydellä tietäen ihan hyvin, -
miten hankala tupakkakoukku on. Itse ehdin polttaa 15 vuotta, -
ennen kuin älysin lopettaa. En ole vielä käynyt spirometriassa, -
ei ehkä tarvitsekaan, koska kuitenkin elimistö toipuu aikaa hyvin.
Harjat alkavat taas keuhkoputkissa lakaista ja valkosolut toimia.
Veren ylenpalttisen väkevä hemoglobiinikin normalisoituu.
Kyllä ne korjautuvat, kun ajoissa ryhdytään hommiin.
Hiukan vielä sanoisin sen, -
että tupakointi todella kannattaa lopettaa ajoissa.
Jos on polttanut 20 v, niin eiköhän se riitä?
Riskit ovat jo aika suuret. Voi käydä seulonnassa.
Haluatko tietää, mitä vaikea keuhkoahtaumatauti tarkoittaa, -
kun se tulee päälle ja oireet ovat kovat?
Hengästyt helposti jo pienestäkin ponnistuksesta.
Voit kokeilla, miltä se tuntuu ostamalla mehupillin -
ja sitten koettamalla elää koko päivän hengittämällä sen läpi.
Huomaat lopputuloksen. Se voi motivoida sinut lopettamaan ajoissa.
Nimittäin, normaalistihan keuhkojen pinta-ala on iso.
Se on kuin kolmio, 70 neliötä pinta-alaa keuhkorakkuloissa.
Sinne syöksyy joka sekunti desilitra verta, -
niin kuin desilitra verta olisi levitetty 70 neliölle.
Siinä vaihtuvat kaasut hyvin mukavasti.
Tupakoijalla 90 % siitä voi tuhoutua.
Siten kolmion pinta-ala vaihtuu pienen 18 neliön yksiön alaksi.
Siinä hapen vaihtuminen ei enää onnistukaan ja tulee hapen nälkä, -
kurja ahdistus ja muu. Isoja muutokset siis ovat.
Kurjinta on se, että kun oireet tulevat, peli on menetetty.
Siksi haluan kannustaa kaikkia miettimään asiaa -
ja lopettamaan ajoissa. Hakemaan siihen apua.
Lääkärit voivat siinä auttaa. Kannattaa kyllä - ilman muuta.
Itse en ole päivääkään katunut lopettamista 15 vuotta poltettuani.
Kun olet menettänyt n. 66 % keuh- kojen kaasujen vaihtopinta-alasta -
silloin oireita alkaa tulla. Pahimmat oireet tulevat, -
kun 80 % kaasujen vaihtopinta- alasta on menetetty.
On helppo ymmärtää, että kun toiminta rakkuloissa ja putkissa -
ei ole normaalia, sinne jäävät ilmansaasteet, bakteerit ym.
Ne siellä kirnuavat, limaa irtoaa.
Se voi ärtyä pahaksi, ja pieniin keuhkoputkiin tulee tulppia, -
jotka tukkivat ne. Silloin on vaarana, -
että keuhkorakkulat laajenevat ilmapallon tavoin enemmän -
ja niitä tuhoutuu lisää. Lopputuloksena tästä tulee siis -
moninkertainen epänormaali tilanne. On laajentuneita keuhkorakkulaosia.
Joskus niitä pitää jopa leikata pois haittaamasta.
On keuhkojen osia, mihin menee ilmaa muttei verta ja päinvastoin.
Silloin tulee isoja, isoja ongelmia elimistölle.
Keuhkojen verenkierto ja tuuletus menevät siis epätasapainoon: -
osa keuhkoputkista on tukossa ja osa rakkuloista ei tuuletu, -
osassa ei virtaa veri.
Lisäksi keuhkorakkulaseinämien tuhoalueella on tosin tuuletusta, -
mutta se menee hukkaan, kun siellä ei kierrä veri.
Puhutaan siis paikka paikoin todet- tavasta vakavasta ohivirtauksesta -
eli ns. fysiologisesta kuolleesta tilasta: -
ilmaa menee, muttei ole verta ja päinvastoin.
Tämä kerta kaikkiaan romahduttaa keuhkojen tehtävän, -
mikä keuhkoille on suunniteltu. Jumalan luomat keuhkot ovat upeat:
300 miljoonaa keuhkorakkulaa ja 10-kertainen kapasiteetti.
Voidaan juosta maraton, kiivetä Everestille, tehdä kaikkea kivaa, -
koska niillä on ekstraa toiminta- reserviä, mikä kurjasti menetetään.
Nämä eivät ole pikkujuttuja.
Yksin tupakan aiheuttama keuhko- ahtaumatauti aiheuttaa -
noin 10 % kaikista maailman terveydenhuoltomenoista.
Muut tupakkataudit lisänä voitaneen sanoa, -
että 20-25 % koko maailman terveydenhuollon menoista -
johtuu nikotiiniriippuvuudesta eli tupakasta.
Tämä on todella surullinen tilanne.
Häkämyrkytyksestä sanoisin, että se voi tulla kotona lämmitettäessä.
Sitten liian aikaisin suljetaan pellit lämmön säilymiseksi.
Sehän on todella vaarallinen. Sitä voidaan hoitaa -
monien (ei kaikkien) sairaaloiden ylipainehappikammioissa.
Happea annetaan ylipaineessa. Kun hemoglobiini ei sitä enää kuljeta -
niin pannaan niin kova paine, että sitä kulkee veressä muutenkin.
Koska tupakka aiheuttaa merkittävän sairauden, keuhkoahtaumataudin, -
joka vie 10 % kaikista kustannuksista, -
niin siitä aion seuraavaksi puhua lisää.
Sairaushan kehittyy hitaasti huomaamatta.
Se todella tulee salakavalasti.
Yllättää nurkan takaa. Kun oireet ovat, -
tilanne on yleensä jo melko huono, muttei toivoton tietenkään vielä.
Sairaus ilmenee yleensä keski-ikäisillä.
Noin 3-4 % suomalaisista sairastaa sitä.
Koko maassa sairaita on noin 200 000.
Tupakoitsijoista yleensä noin 20-30 % sairastuu siihen.
Siinä on ilmeisesti mukana myös jotain perinnöllistä alttiutta.
Meillähän on kaikilla vähän erilaiset kudokset.
Toisen kudokset kestävät enemmän ja toisen vähemmän, -
mutta kaikkien elinikää tupakointi lyhentää 8-10 vuotta -
ja jäljellä olevan elämän laatua huonontaa. Se on tässä tärkeintä.
Tämä keuhkoahtaumatauti on siis sellainen asia, -
että siinä on siis mukana tulehdusta, liikaa limaneritystä.
Lima jää sinne kellumaan, ja lihaskudos paksuuntuu.
Kun keuhkoputkien lihaskudos paksuuntuu, siitä tulee se ahtauma.
Putket ovat ahtaat. Samalla siellä on laajentumaa.
300 miljoonaa keuhkorakkulaa on tuhoutunut -
ja tulee isoja ilmapalloja, jotka ovat tavallaan hyödyttömiä.
Samassa sairaudessa puhutaan hämäävästi -
sekä ahtautumisesta että laajenemisesta.
Ahtautuminen tulee, kun putket paksunevat ja ahtautuvat.
Pillissä ei oikein ilma kulje. Kaasunvaihtorakkulat taas -
ongelmallisesti laajenevat.
Suomessa on onneksi vielä aika hyvä ilma yleensä.
Siksi meillä ympäristötekijöiden merkitys -
(passiivinen tupakointi, ilmansaasteet) on vähäisempi -
kuin jossain Pekingissä Kiinassa.
Tosin täytyy rehellisesti sanoa (tästä eivät ehkä kaikki tykkää), -
mutta meillä on takat, klapisaunat, puulämmitys -
erityisesti omakotialueilla, missä ei ole kaukolämpöä.
Yleensä puun poltto todennäköisesti aiheuttaa -
jopa puolet erilaisista ilman- saasteongelmista keuhkoille.
Tämä on sanottava, koska näin se vaan on.
Tietysti monilla on pölyinen työ. Tulisi käyttää hengityssuojaimia, -
joista usein pinnataan. Työnjohtajien tulisi valvoa käyttöä.
Monista hengitystyö on raskasta ja tulee vielä raskaammaksi -
suojaimen kanssa. Siksi käytöstä pinnataan.
Niitä pitäisi silti käyttää, jos ne on määrätty.
Työterveyshuollon pitäisi huolehtia tarkastuksista.
Tietyissä pölyisissä töissä tehdään lakisääteisiä spirometrioita -
eli keuhkotutkimuksia 1-3 vuoden välein näissä riskityöpaikoissa.
No, mitkä ovat keuhkoahtaumataudin oireet?
Tämä tautihan nielee meilläkin kokonaisterveydenhuollon menoista -
sen 10 % eli kyseessä ei ole mikään pikkujuttu.
Millaisia oireita siinä on? Kaikkihan tietävät tupakkayskän.
Se on limaneritystä keuhko- putkista.
Tupakkayskä on jo sairauden merkki. Se pitää noteerata.
Toinen oire on hengenahdistus, rupeaa ahdistamaan.
Hengenahdistus voi kehittyä ennen tupakkayskää ja limaneritystä.
Jos henkeäsi ahdistaa ja tupakoit, se voi olla jo vakava merkki siitä,
että jotain on tapahtumassa. Jos olet polttanut yli 20 vuotta, -
niin kannattaa jutella lääkärille ja pyytää spirometriatutkimusta.
Aluksi hengenahdistusta tulee pik- kuhiljaa vain kovassa rasituksessa.
Sitten ihminen alkaa välttää kovaa rasitusta ja saa kaikki haitat, -
mitä tulee vähäisestä liikunnasta kaupan päälle.
Tämä ilmenee esim. ylämäkeä kävellessä -
tai hengitystieinfektioiden yhteydessä. Flunssassa ahdistaa -
enemmän kuin ennen. Sekin merkki pitää noteerata.
Huomaat, etteivät enää raput menneetkään niin.
Kovemmassa juoksussa alkoi hengäs- tyä. Flunssat tuntuvat kovemmilta.
Hengenahdistus korostuu flunssassa.
Oireet hiipivät vuosien kuluessa, eikä oivalleta, mitä tapahtuu, -
koska me olemme aika sopeutuvaisia tilanteisiin.
Se on tässä salakavala, hiipivä vaara.
Näin osa tupakoitsijoista ei tunnista näitä oireita.
Kaikki on ihan ok, eikä pieniä oireita huomata siellä sun täällä.
Sitten se tauti todetaan. Oireista ei tehdä diagnoosia, -
vaan diagnoosi tehdään spirometrialla -
eli keuhkojen toimintakokeella.
Tähän asiaan palaamme seuraavassa jaksossa tarkemmin -
eli miten diagnoosia tehdään ja mikä on spirometria.
Kiitos, kun olit mukana Herra käyttää lääkäriä -ohjelmassa.
Jos haluat tukea näiden ohjelmien tuottamista, -
voit soittaa tukinumeroon 0600-10177, joka näkyy ruudussa.
Puhelun hinta on noin 12 euroa. Voit myös laittaa tukesi tilille.
Laita siihen viite, niin tukesi menee näiden ohjelmien tuottamiseen.
Tekstitys: Tuula-Riitta Virrankare